**Prekių pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** | **DIRBTINĖS KRAUJO APYKAITOS APARATO PIRKIMAS (Nr.10844)** | | |
| **Sutarties data** |  | **Sutarties numeris** |  |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | Lietuvos Respublikos  sveikatos apsaugos ministerija |
| 1.1.2. Juridinio asmens kodas | 188603472 |
| 1.1.3. Adresas | Vilniaus g. 33, LT-01506 Vilnius |
| 1.1.4. PVM mokėtojo kodas | - |
| 1.1.5. Atsiskaitomoji sąskaita | LT14 4040 0636 1000 0487 |
| 1.1.6. Bankas, banko kodas | Lietuvos Respublikos finansų ministerija,  finansų įstaigos kodas 40400 |
| 1.1.7. Telefonas | +370 5 266 1401 |
| 1.1.8. El. paštas | ministerija@sam.lt |
| 1.1.9. Šalies atstovas | Lietuvos Respublikos sveikatos apsaugos ministerijos kancleris Evaldas Raistenskis |
| 1.1.10. Atstovavimo pagrindas | Veikiantis pagal Lietuvos Respublikos sveikatos apsaugos ministro 2017 m. sausio 13 d. įsakymą Nr. V-43 ,,Dėl pavedimo Lietuvos Respublikos sveikatos apsaugos ministerijos kancleriui“ |
| **1.2 Gavėjas** | 1.2.1. Pavadinimas | Viešoji įstaiga Vilniaus universiteto ligoninė Santaros klinikos |
| 1.2.2. Juridinio asmens kodas | 124364561 |
| 1.2.3. Adresas | Santariškių g. 2, LT-08406 Vilnius |
| 1.2.4. PVM mokėtojo kodas | LT243645610 |
| 1.2.5. Atsiskaitomoji sąskaita | LT71 7300 0100 0249 2260 |
| 1.2.6. Bankas, banko kodas | AB „Swedbank“, 73000 |
| 1.2.7. Telefonas | +370 5 236 5000 |
| 1.2.8. El. paštas | [info@santa.lt](mailto:info@santa.lt) |
| 1.2.9. Šalies atstovas | Generalinis direktorius  Tomas Jovaiša |
| 1.2.10. Atstovavimo pagrindas | VšĮ Vilniaus universiteto ligoninės Santaros klinikų įstatai |
| **1.3. Tiekėjas** | 1.3.1. Pavadinimas | Uždaroji akcinė bendrovė  „Pro buono“ |
| 1.3.2. Juridinio asmens kodas | 300652201 |
| 1.3.3. Adresas | Senasis Ukmergės kelias 4, Užubaliai, LT-14302 Vilnius |
| 1.3.4. PVM mokėtojo kodas | LT100003990517 |
| 1.3.5. Atsiskaitomoji sąskaita | LT427044060005898300 |
| 1.3.6. Bankas, banko kodas | AB SEB bankas, 70440 |
| 1.3.7. Telefonas | +37052690065 |
| 1.3.8. El. paštas | info@probuono.lt |
| 1.3.9. Šalies atstovas | Direktorius Giedrius Šemetas |
| 1.3.10. Atstovavimo pagrindas | Įmonės įstatai |

|  |  |  |  |
| --- | --- | --- | --- |
| **2. ATSAKINGI ASMENYS** | | | |
| **2.1. Pirkėjo kontaktiniai asmenys, atsakingi už Sutarties vykdymą, Sąskaitų per informacinę sistemą „SABIS“ priėmimą** | | xxx | |
| **2.2. Gavėjo kontaktiniai asmenys, atsakingi už Sutarties vykdymą, Prekių priėmimą** | | xxx | |
| **2.3. Tiekėjo kontaktiniai asmenys, atsakingi už Sutarties vykdymą** | | xxx | |
| **3. SUTARTIES DALYKAS** | | | |
| **3.1. Sutarties dalykas** | | Tiekėjas įsipareigoja Sutartyje numatytomis sąlygomis perduoti Gavėjui dirbtinės kraujo apykaitos aparatą - EssenzTM Perfusion System (gamintojas - LivaNova Deutschland GmbH (Vokietija)). (toliau – Prekės).  Išsamus Prekių aprašymas ir kiti reikalavimai tiekiamoms Prekėms ir su jomis susijusioms paslaugoms nustatyti Sutarties priede Nr. 1, „Techninė specifikacija“ (toliau – Techninė specifikacija) ir Sutarties priede Nr. 2, „Tiekėjo pasiūlymas“. | |
| **3.2. Pirkimo numeris** | | CVP IS Nr. 2364776 | |
| **3.3. Informacija apie Europos Sąjungos lėšomis finansuojamą projektą arba kitą projektą** | | Viešosios įstaigos Vilniaus universiteto ligoninės Santaros klinikų medicinos technikos ir technologijų atnaujinimo projektas, finansuojama valstybės biudžeto lėšomis. | |
| **4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA** | | | |
| **4.1. Prekių pristatymo terminas, kai Prekės pristatomos vienu kartu** | | Tiekėjas Prekes (visą Prekių kiekį) įsipareigoja Gavėjui pristatyti, surinkti/sumontuoti, instaliuoti, suderinti, atlikti kokybės kontrolės priėmimo bandymus, apmokyti naudotis Prekėmis personalą, išvežti po instaliavimo likusias medžiagas ne vėliau kaip per3 (tris) mėnesius nuo Sutarties įsigaliojimo dienos šiuo adresu: Santariškių g. 2, Vilniuje arba Santariškių g. 5, Vilniuje. Tiekėjas privalo ne vėliau kaip prieš 7 (septynias) darbo dienas įspėti Gavėją raštu arba el. paštu info@santa.lt ir/arba tel. Nr. (+370~5) 2501520 apie ketinimą pristatyti Prekes, kad Gavėjas galėtų tinkamai pasiruošti Prekių priėmimui Tiekėjas instaliuoja, suderina, atlieka kokybės kontrolės priėmimo bandymus, apmoko naudotis Prekėmis personalą, išveža po instaliavimo likusias medžiagas su Gavėju suderintu laiku. Tiekėjui pristačius Prekę į Gavėjo sandėlį, pasirašomas prekių perdavimo-priėmimo aktas, kuriame fiksuojami pakuotės pažeidimai, jeigu tokie yra bei kartu su Prekėmis pateikti dokumentai. Prekių instaliavimo ir patikrinimo aktas pasirašomas instaliavus (sumontavus pristatytas Prekes kaip to reikalauja įrangos gamintojas, įdiegus sisteminę programinę įrangą, specializuotą operacinę sistemą), apmokius Gavėjo personalą dirbti su Prekėmis. Nustačius, jog Prekės funkcionuoja netinkamai, Gavėjas surašo defektinį aktą, kuriame fiksuojami defektai/trūkumai ir nustatomas terminas trūkumams pašalinti. Prekių instaliavimo ir patikrinimo akto pasirašymas (nenustačius trūkumų/defektų) patvirtina, jog Prekės pristatytos, yra tinkamai instaliuotos ir funkcionuojančios. | |
| **4.2. Prekių (ar jų dalies) pristatymo termino pratęsimas** | | Netaikoma | |
| **4.3. Užsakymų teikimo tvarka** | | Užsakymai teikiami Tiekėjo žemiau nurodytu elektroniniu paštu ir laikomi gautais po 24 (dvidešimt keturių) valandų nuo užsakymo pateikimo.  Elektroninis paštas užsakymams: info@probuono.lt | |
| **4.4. Dėl Prekių pristatymo dalimis vertės / apimties** | | Netaikoma | |
| **4.5. Kartu su Prekėmis pateikiami dokumentai** | | Kartu su Prekėmis pateikiami šie dokumentai:  4.5.1. CE sertifikato arba EB deklaracijos kopiją. Pateikiant EB deklaracijos kopiją, kad pasiūlyta prekė atitiks reikiamus standartus, bei prekės klasei būtinus reglamentus, kartu pateikiami ir techniniai dokumentai, pagrindžiantys prekės atitiktį reikiamiems standartams bei reglamentams.  4.5.2. Prekės dokumentaciją:  4.5.2.1. Naudojimo instrukcija lietuvių kalba,  4.5.2.2. Serviso dokumentacija lietuvių arba anglų kalba.  4.5.2.3. Periodiškai atliekamų techninės priežiūros (TP) darbų sąvadas, su nuorodomis į gamintojo techninės eksploatacijos dokumentus. Reglamente taip pat nurodoma: TP periodiškumas, darbo priemonės, dalys ir medžiagos, reikalingos TP atlikti, bei jos darbų trukmė. Jei gamintojas TP nereglamentuoja - vietoje reglamento Tiekėjas pateikia pažymą, jog gamintojas TP nenumato.  4.5.2.4. Valymo - dezinfekavimo instrukcija, kurioje aprašoma valymo-dezinfekavimo procedūra ir periodiškumas, detalus naudojamų medžiagų ir priemonių sąrašas.  4.5.2.5. Gamintojo įgaliojimas atlikti siūlomos įrangos instaliavimą ir garantinį aptarnavimą arba rašytinis susitarimas su kitu ūkio subjektu, kuris yra gamintojo įgaliotas atlikti šios įrangos instaliavimą ir garantinį aptarnavimą.  Tiekėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų. | |
| **5. SUTARTIES KAINA IR ATSISKAITYMO TVARKA** | | | |
| **5.1. Sutarčiai taikomas kainos apskaičiavimo būdas** | | Fiksuotos kainos kainodara | |
| **5.2. Pradinės Sutarties vertė ir Sutarties kaina, kai taikoma fiksuotos kainos kainodara** | | Pradinės Sutarties vertė yra 330 575,00 Eur (trys šimtai trisdešimt tūkstančių penki šimtai septyniasdešimt penki Eur 00 ct) be pridėtinės vertės mokesčio (toliau – PVM).  PVM sudaro 69 420,75 Eur (šešiasdešimt devyni tūkstančiai keturi šimtai dvidešimt Eur 75 ct).  Sutarties kaina yra 399 995,75 Eur (trys šimtai devyniasdešimt devyni tūkstančiai devyni šimtai devyniasdešimt penki Eur 75 ct) su PVM.  Šioje Sutartyje Pradinės Sutarties vertė yra lygi **Tiekėjo pasiūlymo kainai** be PVM, nurodytai už visą pirkimo dokumentuose ir Sutartyje nurodytą Prekių kiekį ir (ar) apimtį. | |
| **5.3. Sutarties kainos / įkainių perskaičiavimas taikant peržiūros taisykles** | | Sutarties kaina / įkainiai bus perskaičiuojami:  5.3.1. dėl PVM tarifo pasikeitimo; | |
| **5.3.1. Sutarties kainos / įkainių peržiūra dėl PVM tarifo pasikeitimo** | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai/įkainiams, Sutarties kaina / įkainiai perskaičiuojami nekeičiant Prekių kainos / įkainio be PVM.  Perskaičiavimas įforminamas Susitarimu ne vėliau kaip per 5 (penkias) darbo dienas nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi.  Perskaičiuota Sutarties kaina / Prekių įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas). | |
| **5.3.2.** **Sutarties kainos / įkainių peržiūra dėl kitų mokesčių, lemiančių Prekių kainos pokytį, pasikeitimo** | | Netaikoma | |
| **5.3.3. Sutarties kainos / įkainių peržiūra dėl kainų lygio pokyčio** | | Netaikoma | |
| **5.3.4. Sutarties kainos / įkainių peržiūra dėl kainų lygio pokyčio pagal Prekių grupių kainų pokyčius** | | Netaikoma | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | | Netaikoma | |
| **5.5. Atsiskaitymo su Tiekėju terminas ir tvarka** | | Pirkėjas atsiskaito su Tiekėju ne vėliau kaip per vėliau kaip per 60 (šešiasdešimt) kalendorinių dienų nuo PVM sąskaitos faktūros ar lygiaverčio dokumento gavimo dienos bei Gavėjui pateikus Sveikatos apsaugos srities investicijų projektų (investicijų projektų įgyvendinimo programų) planavimo, finansavimo, įgyvendinimo ir kontrolės tvarkos aprašo, patvirtinto Lietuvos Respublikos sveikatos apsaugos ministro 2010 m. gruodžio 17 d. įsakymu Nr. V-1081 „Dėl sveikatos apsaugos srities investicijų projektų (investicijų projektų įgyvendinimo programų) planavimo, finansavimo, įgyvendinimo ir kontrolės tvarkos aprašo patvirtinimo“ (aktuali redakcija) 5 priede nustatytos formos finansavimo prašymą (paraišką) gauti valstybės biudžeto lėšų, skirtų valstybės investicijų programoje numatytiems investicijų projektams finansuoti, nes Pirkėjas mokėjimus atlieka tik gavęs investicines valstybės biudžeto lėšas, o mokėjimo prašymų pateikimui, jų patikrinimui ir kitų procedūrų atlikimui būtinos laiko sąnaudos.  Apmokėjimo sąlygos: 1) įvykdžius visus sutartinius įsipareigojimus, sumokama visa Sutarties kaina;    PVM sąskaita išrašoma, kai yra pasirašomas Prekių instaliavimo ir patikrinimo aktas (nenustatoma, jog Prekės funkcionuoja netinkamai). | |
| **5.6. Avansas** | | Netaikoma | |
| **5.7. Avanso užtikrinimas** | | Netaikoma | |
| **6. PREKIŲ KOKYBĖ IR GARANTINIAI ĮSIPAREIGOJIMAI** | | | |
| **6.1. Garantinis terminas** | | Prekėms nustatomas Tiekėjo pasiūlytas, bet ne trumpesnis kaip 12 (dvylikos) mėnesių Garantinis terminas. Garantinis terminas, skaičiuojamas nuo Prekių instaliavimo ir patikrinimo akto pasirašymo dienos. | |
| **6.2. Garantinė priežiūra** | | Tiekėjas garantinio laikotarpio metu atlieka nemokamą Prekių remontą, įskaitant remontui atlikti reikalingas detales bei medžiagas, o taip pat ir gamintojo rekomenduojamu periodiškumu nemokamai atlieka techninę priežiūrą, įskaitant techninei priežiūrai atlikti reikalingas detales ir medžiagas. Garantiniame laikotarpyje Tiekėjui gavus iškvietimą dėl naudojamos Prekės gedimo, Tiekėjo reakcijos į iškvietimą (iškvietimo gavimo patvirtinimo) laikas turi būti ne ilgesnis kaip 1 darbo diena, o gedimas turi būti pašalintas per ne ilgesnį kaip 14 darbo dienų terminą, skaičiuojant nuo iškvietimo gavimo dienos. Jei dėl nuo Tiekėjo nepriklausančių priežasčių neįmanoma pašalinti gedimo per šiame Sutarties punkte nustatytą terminą (Tiekėjas turi pateikti Gavėjui nurodytą aplinkybę pagrindžiančius dokumentus) gedimas turi būti pašalintas per Gavėjo raštu nustatytą protingą terminą. Taip pat Tiekėjas teikia Gavėjui konsultacijas ir paaiškinimus telefonu.  Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje. | |
| **7. SUTARTIES VYKDYMUI PASITELKIAMI SUBTIEKĖJAI** | | | |
| **Sutarties vykdymui pasitelkiami subtiekėjai ir (ar) specialistai** | | Sutarties vykdymui subtiekėjai ir (ar) specialistai nepasitelkiami. | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | |
| **8.1. Prievolių pagal Sutartį įvykdymo užtikrinimas** | | Prievolių pagal Sutartį įvykdymas užtikrinamas:  Netesybomis (delspinigiais, bauda);  ir  Pirmo pareikalavimo banko garantija;  arba  Draudimo bendrovės laidavimo draudimu; | |
| **8.2. Sutarties įvykdymo užtikrinimo pateikimas** | | Tiekėjas ne vėliau kaip per kaip 10 (dešimt) darbo dienų nuo Sutarties pasirašymo dienos turi pateikti Pirkėjui 5 procentų nuo Pradinės Sutarties vertės be PVM, nurodytos Specialiųjų sąlygų 5.2 punkte pirmo pareikalavimo banko garantiją arba draudimo bendrovės laidavimo draudimo raštą, atitinkančius Bendrųjų sąlygų 10 skyriaus reikalavimus. Esant poreikiui, gavus Tiekėjo prašymą, šis terminas gali būti pratęstas Šalių suderintam terminui. | |
| **9. ŠALIŲ ATSAKOMYBĖ** | | | |
| **9.1. Pirkėjui taikomos netesybos už mokėjimų pagal Sutartį vėlavimą** | | Jei Pirkėjas, gavęs tinkamai pateiktą ir užpildytą Sąskaitą ir Gavėjo pateiktą Sveikatos apsaugos srities investicijų projektų (investicijų projektų įgyvendinimo programų) planavimo, finansavimo, įgyvendinimo ir kontrolės tvarkos aprašo, patvirtinto Lietuvos Respublikos sveikatos apsaugos ministro 2010 m. gruodžio 17 d. įsakymu Nr. V-1081 „Dėl sveikatos apsaugos srities investicijų projektų (investicijų projektų įgyvendinimo programų) planavimo, finansavimo, įgyvendinimo ir kontrolės tvarkos aprašo patvirtinimo“ (aktuali redakcija) 5 priede nustatytos formos finansavimo prašymą (paraišką) gauti valstybės biudžeto lėšų, skirtų valstybės investicijų programoje numatytiems investicijų projektams finansuoti, uždelsia atsiskaityti už tinkamai Tiekėjo  perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. | |
| **9.2. Tiekėjui taikomos netesybos** | | 9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento  dydžio delspinigius už kiekvieną uždelstą dieną nuo laiku neperduotų Prekių ar Prekių, turinčių trūkumų, kainos be PVM.  9.2.2. Tiekėjas privalo sumokėti Pirkėjui netesybas per 30 kalendorinių dienų nuo Pirkėjo pareikalavimo.  9.2.3. Pirkėjas turi teisę išskaičiuoti netesybų sumą iš Tiekėjui mokėtinų sumų. Pirkėjas neprivalo įrodyti Tiekėjui, jog patyrė nuostolių. | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo** | | Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 10 dydžio procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte. | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | | Netaikoma | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | Jeigu Tiekėjas nesilaiko aplinkosauginių kriterijų, nurodytų Specialiųjų sąlygų 12 skyriuje, taikoma 100 Eur, (vieno šimto eurų) bauda. | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | | Netaikoma | |
| **9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | | Netaikoma | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | Netaikoma | |
| **9.9. Kitos netesybos** | | Netaikoma | |
| **10. SUTARTIES GALIOJIMAS IR KEITIMAS** | | | |
| **10.1. Sutarties sudarymas ir įsigaliojimas** | | Ši Sutartis laikoma sudaryta, kai (pirma) ją pasirašo visos Šalys, ir (antra) pateikiamas Sutarties įvykdymo užtikrinimas.  Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip 5 (penki) mėnesiai (sutarties vykdymo trukmė (prekių tiekimo terminas) – 3 (trys) mėnesiai, atsiskaitymo terminas – 2 (du) mėnesiai). | |
| **10.2. Sutarties galiojimo termino pratęsimas** | | Netaikoma | |
| **11. SUTARTIES NUTRAUKIMAS** | | | |
| **11.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka. | | |
| **11.2. Esminiai Sutarties pažeidimai** | 11.2.1. Tiekėjas nevykdo prisiimtų įsipareigojimų už Sutartyje nustatytą Sutarties kainą;  11.2.2. Tiekėjas nepateikia Sutarties įvykdymo užtikrinimo pratęsimo ilgiau kaip 30 (trisdešimt) dienų nuo galiojančio Sutarties įvykdymo užtikrinimo termino pabaigos Bendrosiose sąlygose nustatyta tvarka (išskyrus pirminį Sutarties įvykdymo užtikrinimą);  11.2.3. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos / sąnaudų ir kokybės santykį ir Tiekėjas per 14 dienų neištaiso pažeidimų;  11.2.4. Tiekėjas vėluoja pristatyti, įskaitant instaliavimą ir suderinimą, kokybės kontrolės priėmimo bandymus pagal Lietuvoje Respublikoje galiojančius teisės aktus, Gavėjo personalo apmokymą, po instaliavimo likusių įpakavimo medžiagų išvežimą (utilizavimą), Prekes daugiau nei 30 dienų nei Sutartyje nustatytas Prekių pristatymo, įskaitant instaliavimą ir suderinimą, kokybės kontrolės priėmimo bandymus pagal Lietuvoje Respublikoje galiojančius teisės aktus, Gavėjo personalo apmokymą, po instaliavimo likusių įpakavimo medžiagų išvežimą (utilizavimą), terminas;  11.2.5. Tiekėjas pažeidžia Prekių pristatymo terminus ir priskaičiuotų netesybų už vėlavimą suma viršija 10 (dešimt) proc. Pradinės sutarties vertės;  11.2.6. Tiekėjas daugiau kaip 2 (du) kartus pristato Prekes, kurios neatitinka Sutartyje ir (ar) Įstatymuose nustatytų reikalavimų Prekėms;  11.2.7. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;  11.2.8. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;  11.2.9. Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar specialistų) / esamų subtiekėjų ir (ar) specialistų keitimo. | | |
| **12. APLINKOSAUGINIAI IR SOCIALINIAI KRITERIJAI** (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos) | | | |
| **12.1. Aplinkosauginių kriterijų nustatymo teisinis pagrindas** | 12.1.1.Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4 papunkčiu.  12.1.2. Sutarties vykdymo metu Tiekėjas turi laikytis  12.3 punkto reikalavimo ir Tiekėjas įsipareigoja sutarties vykdymo metu teikti susijusią dokumentaciją elektroninėse laikmenose (sąskaitas faktūras, priėmimo perdavimo aktus ir kt.) | | |
| **12.2. Su Prekių pakuotėmis susiję aplinkosauginiai kriterijai** | Netaikoma | | |
| **12.3. Su Prekių pristatymu susiję aplinkosauginiai kriterijai** | Tiekėjas privalo Prekes atvežti Gavėjui ne kelių eismo piko valandomis, pirmadieniais − penktadieniais nuo 09:00 iki 15:00 val., švenčių dienų išvakarėse nuo 09:00 iki 14:00 val. pakrovimo/iškrovimo laiką, fiksuojant krovinio važtaraštyje ir trumpiausiais galimais maršrutais. Už Prekių priėmimą atsakingas Gavėjo atstovas, nurodytas šios Specialiųjų sąlygų 2.2 punkte  priimdamas Prekes fiziškai įsitikina, ar Tiekėjas Prekes pristatė ne kelių eismo piko valandomis. Gavėjas turi teisę Sutarties vykdymo metu pareikalauti trumpiausio galimo maršruto pasirinkimą įrodančių dokumentų. Nustačius, kad Tiekėjas šiame punkte nustatyto reikalavimo nesilaiko, Tiekėjui gali būti taikoma Specialiųjų sąlygų 9.5 punkte nurodyto dydžio bauda. | | |
| **12.4. Su Prekėmis susijusių paslaugų (pavyzdžiui, montavimo, apmokymo ir kitos parengimui naudoti skirtos paslaugos) teikimu susiję aplinkosauginiai kriterijai** | Netaikoma | | |
| **12.5. Su perkamomis Prekėmis susiję socialiniai kriterijai** | Netaikoma | | |
| **13. BENDRŲJŲ SĄLYGŲ PAKEITIMAI IR PAPILDYMAI**  (jeigu būtina dėl konkretaus Sutarties dalyko specifikos) | | | |
| **13.1.** | Šalys susitaria pakeisti nurodytus Sutarties Bendrųjų sąlygų punktus ir išdėstyti juos nauja redakcija:  1.1.1.2. **Pirkėjas / Gavėjas** – asmuo, kuris Specialiosiose sąlygose yra įvardytas kaip Pirkėjas / Gavėjas, įsigyjantis Specialiosiose sąlygose ir Sutarties prieduose nurodytas Prekes;  1.1.1.5. **Prekių perdavimo–priėmimo aktas** – dokumentas, kuriuo perduodama Prekė Gavėjui ir nustatoma, ar Prekės pakuotė nepažeista bei užfiksuojami kartu su Preke pateikiami dokumentai.  1.1.1.6. **Prekių trūkumai** – Prekių perdavimo, instaliavimo ir patikrinimo metu ar Prekių garantinio termino galiojimo metu Gavėjo ar (ir) trečiųjų asmenų nustatyti Prekių kokybės neatitikimai Sutarties ar (ir) įstatymų bei kitų teisės aktų reikalavimams, Prekių gedimai, paslėpti defektai, veiklos sutrikimai ar pan., dėl kurių Prekių nebūtų galima naudoti tam tikslui, kuriam Gavėjas ketino naudoti, arba dėl kurių Prekių naudingumas sumažėtų taip, kad Pirkėjas, apie tuos trūkumus žinodamas, arba apskritai nebūtų tų Prekių pirkęs, arba nebūtų už Prekes mokėjęs tokio dydžio kainą;  1.1.1.7. **Sąskaita** –Tiekėjo išrašoma ir Pirkėjui apmokėjimui pateikiama sąskaita faktūra, PVM sąskaita faktūra ar kitas mokėjimo dokumentas už Tiekėjo perduotas bei Gavėjo priimtas Prekes. Jeigu Sutartyje yra numatytas Prekių pristatymas dalimis, Sąskaita gali būti pateikiama dėl kiekvienos dalies atskirai;  1.1.1.13. **Šalis** – Pirkėjas, Gavėjas arba Tiekėjas, kiekvienas atskirai, priklausomai nuo konteksto;  1.1.1.14. **Šalys** – Pirkėjas, Gavėjas ir Tiekėjas kartu;  2.1. Tiekėjas įsipareigoja Sutartyje nustatytomis sąlygomis ir tvarka perduoti Gavėjui Prekes, atitinkančias Sutartyje nustatytus reikalavimus, o Gavėjas įsipareigoja priimti Sutarties sąlygas atitinkančias ir tinkamai patiektas Prekes bei Pirkėjas sumokėti Tiekėjui Sutartyje nurodytą kainą Sutartyje nustatytomis sąlygomis ir tvarka.  2.2. Šalys, vykdydamos Sutartį, įsipareigoja laikytis visų Sutarties vykdymui taikytinų įstatymų bei kitų teisės aktų reikalavimų. Šalis turi teisę reikalauti, kad kita Šalis įvykdytų visus įstatymų bei kitų teisės aktų reikalavimus, taikomus Sutarties vykdymui. Nė viena iš Sutarties sąlygų nereiškia ir negali būti aiškinama kaip Pirkėjo / Gavėjo atsisakymas įstatymuose bei kituose teisės aktuose numatytų ir Sutartimi neaptartų Pirkėjo / Gavėjo kitų teisių ir garantijų, susijusių su netinkamu Prekių tiekimu ar jų kokybe, arba kaip Tiekėjo atsisakymas įstatymuose bei kituose teisės aktuose numatytų ir Sutartimi neaptartų Tiekėjo kitų teisių ir garantijų dėl atlyginimo už Prekes gavimo.  3.2.3. Tiekėjas turi teisę Sutarties vykdymui pasitelkti naujus, Specialiosiose sąlygose nenurodytus subtiekėjus, kurių pajėgumais nesirėmė pirkimo dokumentuose numatytiems kvalifikacijos reikalavimams pagrįsti. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Gavėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Gavėjas taip pat reikalauja, kad Tiekėjas ne vėliau nei prieš 5 (penkias) darbo dienas informuotų apie minėtos informacijos pasikeitimus bei naujų subtiekėjų pasitelkimą visu Sutarties vykdymo metu. Gavėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų ir subtiekėjo atitiktį nacionalinio saugumo interesams ir kilmės reikalavimams. Jeigu subtiekėjo padėtis neatitinka bet vieno iš nurodytų reikalavimų, Gavėjas reikalauja pakeisti šį subtiekėją reikalavimus atitinkančiu subtiekėju. Gavėjas per 5 (penkias) darbo dienas raštu informuoja Tiekėją apie leidimą pasitelkti naują subtiekėją, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti. Pirkėjui ir Gavėjui sutikus, Šalys pasirašo Susitarimą, kuris laikomas neatsiejama Sutarties dalimi.  3.2.4. Tiekėjas gali keisti Sutartyje nurodytus subtiekėjus ir (ar) specialistus šiame Sutarties poskyryje nustatytais atvejais ir tvarka gavęs Pirkėjo ir Gavėjo rašytinį sutikimą.  3.2.5. Subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, Tiekėjas gali keisti savo nuožiūra, apie tai raštu ne vėliau, kaip prieš 5 (penkias) darbo dienas informuodamas Gavėją. Gavėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų ir subtiekėjo atitiktį nacionalinio saugumo interesams ir kilmės reikalavimams. Jeigu subtiekėjo padėtis neatitinka bet vieno iš nurodytų reikalavimų, Gavėjas reikalauja pakeisti šį subtiekėją reikalavimus atitinkančiu subtiekėju. Gavėjas per 5 (penkias) darbo dienas raštu informuoja Tiekėją apie leidimą pakeisti subtiekėją. Pirkėjui ir Gavėjui sutikus, Šalys pasirašo Susitarimą, kuris laikomas neatsiejama Sutarties dalimi.  3.2.7.2. Gavėjo iniciatyva, jei Gavėjas turi pagrįstų įtarimų, kad Tiekėjo Sutarties vykdymui paskirtas specialistas nekompetentingas vykdyti nustatytas pareigas.  3.2.8. Tiekėjas privalo ne vėliau nei prieš 5 (penkias) darbo dienas iki numatomo subtiekėjo, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, ar specialisto keitimo pateikti Gavėjui argumentuotą rašytinį prašymą ir šiuos dokumentus:  3.2.9. Gavėjas, gavęs Tiekėjo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybes ir raštu informuoja Gavėją apie leidimą pakeisti subtiekėją ar specialistą. Pirkėjui ir gavėjui sutikus, Šalys pasirašo Susitarimą, kuris laikomas neatsiejama Sutarties dalimi.  3.3.4. Gavėjas, gavęs Tiekėjo prašymą su kitais Sutartyje nurodytais dokumentais, per 10 (dešimt) darbo dienų įvertina keitimo galimybes ir raštu informuoja Pirkėją ir Tiekėją apie Sutarties nutraukimą arba apie leidimą atsisakyti ar pakeisti partnerį. Pirkėjui ir Gavėjui sutikus, Šalys pasirašo Susitarimą, kuris laikomas neatsiejama Sutarties dalimi.  3.4.1.1. sudarius Sutartį, Tiekėjas ne vėliau negu Sutartis pradedama vykdyti, įsipareigoja Pirkėjui ir Gavėjui raštu pateikti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas ir Gavėjas taip pat reikalauja, kad Tiekėjas informuotų apie minėtos informacijos pasikeitimus beinaujų subtiekėjų pasitelkimą visu Sutarties vykdymo metu;  3.4.1.3. subtiekėjas, norėdamas pasinaudoti tokia galimybe, raštu pateikia prašymą Pirkėjui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma keturšalė sutartis tarp Pirkėjo, Gavėjo, Tiekėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus;  5.1. Jeigu Tiekėjas turi parengti ir (ar) pateikti Gavėjui Prekių naudojimo instrukcijas, jos turi būti aiškios ir detalios, kad Gavėjas, vadovaudamasis jomis, galėtų tinkamai naudoti patiektas Prekes.  5.2. Tuo atveju, kai pagal Sutartį turi būti vykdomi mokymai ir (arba) atliekami bandymai, Tiekėjas privalo perduoti Gavėjui naudojimo instrukcijas prieš tokius mokymus ir (arba) bandymus, o po mokymų ir (arba) bandymų patikslinti ir papildyti naudojimo instrukcijas, atsižvelgdamas į mokymų ir (arba) bandymų eigą ir rezultatus.  6.1.1.2. Tiekėjas perdavė Gavėjui visą reikalingą dokumentaciją, įskaitant naudojimo instrukcijas ir garantijas (jei to reikalaujama),  6.1.1.3. Tiekėjas apmokė Gavėjo personalą, kaip naudoti Prekes (jeigu to reikalaujama),  6.2.1. Tiekėjas privalo pristatyti ir perduoti Prekes Gavėjui, o Gavėjas privalo kokybiškas ir Sutarties bei įstatymų ir kitų teisės aktų reikalavimus atitinkančias Prekes priimti. Prekės pristatomos Specialiosiose sąlygose nurodytais terminais ir adresu, pristatymą iš anksto suderinus su Gavėju.  6.2.2. Prekės perdavimo ir surinkimo/įdiegimo/instaliavimo tvarka numatyta Sutarties Specialiosiose sąlygose.  6.2.8. Prekių praradimo ar sugadinimo ar atsitiktinio žuvimo rizika Gavėjui iš Tiekėjo pereina nuo faktinio Prekių priėmimo momento.  6.2.9. Gavėjas turi teisę naudotis Prekėmis tik po Prekių perdavimo-priėmimo akto pasirašymo.  6.2.10. Jeigu Tiekėjas neištaisė Prekių trūkumų/defektų per Specialiosiose sąlygose nustatytus terminus, Tiekėjui taikomos Specialiosiose sąlygose nustatytos netesybos.  7.1.2. Garantiniai terminai sustabdomi tiek laiko, kiek Gavėjas negali tinkamai naudoti Prekių dėl nustatytų Prekių trūkumų, už kuriuos atsako Tiekėjas. Jeigu Gavėjas dėl Prekių trūkumų negali naudoti tik apibrėžtos Prekių dalies, garantiniai terminai sustabdomi tik tokios dalies atžvilgiu.  7.1.3. Tiekėjas neatsako už Prekių trūkumus, kurie atsirado dėl Prekių normalaus susidėvėjimo, jų netinkamo naudojimo ar priežiūros arba Gavėjo, jo personalo arba trečiųjų asmenų kaltės, su sąlyga, kad nėra Tiekėjo kaltės dėl tokių Prekių trūkumų, Prekių netinkamo naudojimo ar priežiūros.  7.2.1. Gavėjas, per garantinius terminus nustatęs Prekių trūkumų, turi nedelsdamas, bet ne vėliau nei per 30 (trisdešimt) dienų ir ne vėliau nei iki garantinio termino pabaigos, pareikšti rašytinę pretenziją Tiekėjui ir nustatyti protingus terminus, jeigu jų nėra nustatyta Specialiosiose sąlygose, Prekių trūkumams pašalinti.  7.2.2. Tiekėjas privalo neatlygintinai pašalinti visus Prekių trūkumus, už kuriuos atsako Tiekėjas, per Gavėjo pretenzijoje nustatytus protingus terminus, jeigu konkretūs terminai nėra nustatyti Specialiosiose sąlygose, kurie skaičiuojami nuo pretenzijos gavimo dienos.  7.2.3. Jei Tiekėjas nepripažįsta Prekių trūkumų, kiekviena iš Šalių gali kreiptis dėl nepriklausomos ekspertizės atlikimo. Jei Tiekėjas ilgiau nei 10 (dešimt) dienų nuo Gavėjo kreipimosi neatsako / nepasitelkia nepriklausomo su Gavėju suderinto (Pirkėjas negali nepagrįstai neduoti pritarimo Tiekėjui pasitelkti siūlomą ekspertą eksperto ginčui spręsti ar (ir) jei ginčas užtruko ilgiau nei 30 (trisdešimt) dienų nuo Gavėjo pirmojo kreipimosi), tai Gavėjas turi teisę savarankiškai kreiptis dėl ekspertizės atlikimo prieš tai suderinęs su Tiekėju nepriklausomo eksperto kandidatūrą. Tokiu atveju ekspertizės išlaidas padengia:  7.2.3.1. jei Prekės atitinka Sutartyje nurodytus reikalavimus – Gavėjas;  7.3.2. Gavėjas privalo suteikti prieigą Tiekėjui atlikti Prekių trūkumų pašalinimą, kad Tiekėjas galėtų atlikti tai per nustatytus terminus. Jei Prekių trūkumai šalinami Prekių naudojimo vietoje, Gavėjas ir Tiekėjas privalo susitarti dėl Prekių trūkumų šalinimo laiko.  7.3.3. Sutaisytoje Prekių dalyje pakartotinai nustačius Prekių trūkumų, Tiekėjas privalo pakeisti Prekes naujomis kokybiškomis Prekėmis, nebent Gavėjas raštu sutiktų Prekes dar kartą taisyti.  7.3.4. Pašalinus Prekių trūkumus, garantinis terminas sutaisytajai Prekių daliai ar naujoms Prekėms vėl pradedamas skaičiuoti nuo tinkamai sutaisytų ar pakeistų Prekių (ar jų dalių) perdavimo Gavėjui dienos.  7.3.5. Jeigu Prekių trūkumų šalinimas gali turėti įtakos Prekių funkcionalumui, Gavėjas gali pareikalauti Tiekėjo pakartotinai atlikti bandymus, atliktus pagal Sutartį (jei tokie buvo numatyti). Gavėjas privalo raštu pateikti Tiekėjui tokį reikalavimą per 30 (trisdešimt) dienų po Prekių trūkumų pašalinimo. Tokie bandymai atliekami pagal anksčiau atliktų bandymų sąlygas, išskyrus tai, kad jie visais atvejais turi būti atliekami Tiekėjo rizika ir sąskaita.  7.3.6. Tiekėjas, pašalinęs visus Prekių trūkumus, privalo apie tai informuoti Gavėją.  7.3.7.Gavėjui per 5 (penkias) darbo dienas po Tiekėjo pranešimo apie Prekių trūkumų pašalinimą gavimo privalo patikrinti trūkumus, nurodytus Defektų akte arba Gavėjo pretenzijoje, ir raštu patvirtinti, kurie Prekių trūkumai buvo pašalinti.  7.4.1. Jeigu Tiekėjas atsisako pašalinti arba nepašalina Prekių trūkumų per Gavėjo nustatytus protingus terminus, Gavėjas turi teisę:  7.4.3. Tiekėjas privalo patenkinti Gavėjo pagal Bendrųjų sąlygų 7.4.4 punktą pareikštą piniginį reikalavimą per 30 (trisdešimt) dienų arba per ilgesnį Pirkėjo reikalavime nurodytą protingą terminą.  8.1.2. Jei taikytina, Gavėjas privalo ne vėliau kaip per 14 (keturiolika) darbo dienų nuo Sutarties įsigaliojimo arba per kitą pirkimo dokumentuose nurodytą terminą parengti ir pateikti Tiekėjui suderinimui Prekių tiekimo grafiką (toliau – **Grafikas**).  12.2.1. Tiekėjas išrašo Sąskaitą Pirkėjui tik Tiekėjui ir Gavėjui pasirašius Prekių perdavimo–priėmimo aktą ir Prekių instaliavimo aktą.  21.2.2. Gavėjas Sutartyje nurodyta tvarka negali priimti Prekių (pavyzdžiui, nebaigta įrengti patalpa, kurioje turi būti įmontuojamos Prekės), o Tiekėjas dėl to negali vykdyti Sutarties;  21.2.4. ne dėl Pirkėjo / Gavėjo kaltės vėluoja kitos Pirkėjo pirkimo sutarties, turinčios tiesioginės įtakos šiai Sutarčiai, vykdymas;  21.5.1. Atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Pirkėją ir Gavėją. Tiekėjo rašytiniame prašyme turi būti nurodyta stabdymo aplinkybė (Bendrųjų sąlygų 21.2 punktas) ir aplinkybės atsiradimą bei galimą terminą pagrindžiantys argumentai, objektyvūs faktai ir įrodymai. Gavėjas, įvertinęs prašymą, ne vėliau kaip per 3 (tris) darbo dienas raštu informuoja Tiekėją ir Pirkėją apie priimtą sprendimą dėl sutartinių įsipareigojimų vykdymo stabdymo. Tiekėjui nepateikus konkrečių argumentų, faktų, pagrįstų įrodymais, Gavėjas turi teisę raštu atsisakyti patvirtinti stabdymą.  21.5.2.Gavėjui raštu informavus Tiekėją ir Pirkėją ir pateikus jiems argumentuotą paaiškinimą, dėl kokių aplinkybių ir kuriam terminui yra būtina stabdyti sutartinių įsipareigojimų vykdymo terminą, Tiekėjas ne vėliau kaip per 3 (tris) darbo dienas raštu informuoja Pirkėją ir Gavėją ir patvirtina, kad sutinka su stabdymu. Tiekėjas turi teisę prieštarauti sutartinių įsipareigojimų vykdymo stabdymui tik tuo atveju, jei Tiekėjas savo sąskaita ir jėgomis gali pašalinti atsiradusias aplinkybes, dėl kurių kilo būtinybė stabdyti sutartinių įsipareigojimų vykdymą.  21.5.3. Tiekėjas, gavęs Gavėjo raštišką pranešimą apie stabdymą, privalo nedelsiant, bet ne vėliau kaip per 3 (tris) darbo dienas po patvirtinimo išsiuntimo Pirkėjui ir Gavėjui dienos, sustabdyti sutartinių įsipareigojimų vykdymą. Jei Sutartis sustabdyta, Šalys negali vykdyti jokių jiems pagal Sutartį priskirtų įsipareigojimų.  22.1.2. Pretenziją gavusi Šalis privalo nedelsdama, bet ne vėliau nei per 5 (penkias) darbo dienas, atsakyti į pretenziją ir nurodyti, kokių priemonių imsis siekdama ištaisyti pažeidimą per pretenzijoje nustatytą terminą arba motyvuotai pasiūlyti kitą pagrįstą terminą.Tiekėjo teisė siūlyti kitą terminą nelaikoma Pirkėjo ir Gavėjo pareiga tą terminą priimti. Pretenziją gavusios Šalies pasiūlytasis terminas pakeičia terminą, nurodytą pretenzijoje, tik jeigu kita Šalis jį patvirtina.  22.2.2.3. pasikeičia teisės aktai, susiję su Sutarties objektu, Sutarties vykdymu, ar su Pirkėjo ir / ar Gavėjo vykdoma veikla, kuriai buvo sudaryta Sutartis, ir dėl tokių pakeitimų Pirkėjas nusprendžia nutraukti Sutartį;  22.2.2.4. Gavėjas nusprendžia nebevykdyti veiklos, kurios vykdymui Sutartimi įsigyjamos Prekės ir Sutarties poreikis išnyksta;  22.2.2.7. keičiasi Pirkėjo ir / ar Gavėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui arba Sutarties poreikiui;  22.2.2.11. Tiekėjas atsisako pašalinti arba nepašalina Prekių trūkumų per Gavėjo nustatytus protingus terminus;  22.2.2.12. Tiekėjas pažeidžia Sutartį arba įstatymus bei kitus teisės aktus ir per Gavėjo rašytinėje pretenzijoje nurodytą terminą neištaiso pažeidimo.  22.3.1. Tiekėjas turi teisę vienašališkai nutraukti Sutartį, įspėjęs Pirkėją ir Gavėją raštu prieš ne trumpesnį nei 30 (trisdešimties) dienų terminą, jeigu Pirkėjas pažeidžia atsiskaitymo su Tiekėju terminus (išskyrus atvejus, kai Pirkėjas naudojasi savo teise sulaikyti mokėjimus), ir Pirkėjo skola Tiekėjui viršija 20 (dvidešimt) proc. Pradinės sutarties vertės be PVM ir Pirkėjas, gavęs Tiekėjo pretenziją, per 30 (trisdešimt) dienų nesumoka Tiekėjui mokėtinų sumų.  22.3.2. Tiekėjas turi teisę vienašališkai nutraukti Sutartį, įspėjęs Pirkėją ir Gavėją raštu prieš ne trumpesnį nei 10 (dešimties) dienų terminą, jeigu:  23.1.3. jei Tiekėjas, ne vėliau kaip prieš 10 (dešimt) dienų iki numatomo Prekių keitimo, pateikė Pirkėjui ir Gavėjui rašytinį prašymą su keitimą pagrindžiančiais dokumentais bei gavo Pirkėjo ir Gavėjo rašytinį sutikimą. Pirkėjas turi teisę nesutikti su Prekės keitimu ir turi teisę nutraukti Sutartį, jei Tiekėjas nepateikė įrodymų ar jų pateikimas nepagrindžia keičiamos Prekės atitikimo pirkimo dokumentams ir lygiavertiškumo ar geresnės kokybės nei šiuo metu tiekiamos Prekės;  24.5. Jeigu pranešimas siunčiamas keliais skirtingais būdais, laikoma, kad Gavėjas jį gavo tada, kai jis gavo pirmesnįjį pranešimą. | | |
| **13.2.** | Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti:  1.1.1.51 Prekių instaliavimo ir patikrinimo aktas – dokumentas, kuriuo patvirtinama, jog Prekės yra tinkamai instaliuotos ir funkcionuojančios.  6.2.7.1 Pasirašius Prekių priėmimo-perdavimo aktą ir Tiekėjui pašalinus trūkumus ir pažeidimus, jeigu tokie nustatyti, bei instaliavus Prekes ir apmokius personalą, pasirašomas Prekių instaliavimo aktas. | | |
| **13.3.** | Šalys susitaria išbraukti nurodytus Sutarties Bendrųjų sąlygų punktus, tačiau kitų punktų numeracijos nekeisti:6.2.3, 6.2.4, 6.2.5, 6.2.6, 6.2.7 | | |
| **13.4.** | Šalys susitaria pakeisti nurodytus Sutarties Bendrųjų sąlygų punktus ir išdėstyti juos nauja redakcija:  12.2.1.1. elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – **Europos elektroninių sąskaitų faktūrų** **standartas**), Tiekėjas gali pateikti per informacinę sistemą „SABIS“ (<https://sabis.nbfc.lt/>) arba per kitą savo pasirinktą informacinę sistemą;  12.2.1.2. Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas privalo pateikti, naudodamasis informacinės sistemos „SABIS“ priemonėmis (<https://sabis.nbfc.lt/>).  12.2.2.   Pirkėjas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus VPĮ nustatytus išimtinius atvejus.  Šalys susitaria pakeisti nurodytus Sutarties Specialiųjų sąlygų 2.1 punktą ir išdėstyti jį nauja redakcija:  2.1. Pirkėjo kontaktiniai asmenys, atsakingi už Sutarties vykdymą, Sąskaitų per informacinę sistemą „SABIS“ priėmimą. | | |
| **14. SUTARTIES PRIEDAI** | | | |
| **14.1. Priedas Nr. 1** | Techninė specifikacija | | |
| **14.2. Priedas Nr. 2** | Tiekėjo pasiūlymas | | |
| **14.3. Priedas Nr. 3** | Prekių priėmimo-perdavimo aktas | | |
| **14.4. Priedas Nr. 4** | Prekių instaliavimo ir patikrinimo aktas | | |
| **14.5. Priedas Nr. 5** | Sutarties įvykdymo garantija | | |
| **14.6. Priedas Nr. 6** | Sutarties įvykdymo laidavimo raštas | | |
| **15. ŠALIŲ ATSTOVŲ PARAŠAI** | | | |
| **PIRKĖJAS** | | | **TIEKĖJAS** |
| Lietuvos Respublikos sveikatos apsaugos ministerijos kancleris Evaldas Raistenskis | | | Direktorius Giedrius Šemetas |
| **(parašas)** | | | **(parašas)** |
| **GAVĖJAS** | | | |
| Generalinis direktorius Tomas Jovaiša | | | |
| **(parašas)** | | | |

\_\_\_\_\_\_\_\_\_\_\_\_\_\_\_

